የፈረንሳይ  ወታደራዊ ኃይል በማሊ የሚገኘውን ሚሊሻ ለመዋጋት መዘጋጀቱን አስታወቀ
የፈረንሳይ ልዩ ወታደራዊ ኃይል በማሊ የሚገኘውን ሚሊሺያ ለመዋጋት መዘጋጀቱን አስታወቀ ።  ወታደራዊው ኃይል ላለፉት አራት ወራት በሳህል የተለያዩ ኢኮኖሚያዊ እና ማህበራዊ ሥራን ለማከናወን በሚል ሽፋን ሲንቀሳቀስ የነበረ ሲሆን አሁን ለመጀመሪያ ጊዜ ተልዕኮውን ይፋ መድረጉ ነው የተሰማው፡፡በሌላ በኩል ፈረንሳይ በአፍሪካ ጉዳይ ላይ ባላት አቋም ቀሪው የአለም ክፍል ደስተኛ እንዳልሆነ ነው የተጠቀሰው፡፡የአፍሪካው ሳህል በረሃው በውስጡ ከ14 ያላነሱ ሀገራትን ያካልላል፡፡ በዚህ ቀጠና ውስጥ ከአልቃይዳ እና ከአሸባሩው ቡድን እስላማዊ ግዛት  እንደመጣ የሚነገርለት የእስላማዊ ጀሃዲስት ቡድን ይንቀሳቀሳል፡፡ይህ ወታደራዊው ኃይል እ.ኤ.አ ከ2007 ጀምሮ ከአልቃይዳ ጋር በመሆን በሳራ በረሃ መንቀሳቀስ እንደ ጀመረ ይነግርለታል፡፡ሁለተኛው የዓለም ጦርነት ከተቀሰቀሰ ጀምሮ በአካባቢው ላይ የነበራትን የቅኝ ግዛት መስፋፋት የጀመረችው ፈረንሳይ ደግሞ ግልፅ ባልሆነ መንገድ ይህን አሻባሪ በተለይም ከቡርኪና ፋሶ እና ከማሊ ምድር ለማጥፋት ስትዋጋ ነበር፡፡ፈረንሳይ በአካባቢው አሸባሪው የሚያደርሰዉን ጥቃት ለመከላከል እና አሸባሪዉን ለማጥፋት ለተልኮዋ ሌላ ስም በመሥጠት ስትንቀሳሰቅስ ቆይታለች ፡፡ፈረንሳይ አሁን አሸባሪውን ለመዋጋት መዘጋጀቷን ይፋ ስታደረግ ለመጀመሪያ ጊዜ ነው፡፡ በርግጥ በቀጠናው ላይ ድብቅ አጀንዳ የነበራት ፈረንሳይ ብቻ አይደለችም፣ አሸባሪ ቡድኑም ተልዕኮው ምን እንደነበር ለማንም ግልፅ አላዳረግም ነበር፡፡ የአሸባሪው ቡድን የሽፋን ስሙ ግን በአካባቢው ላይ የሚገኙ በተ እምነቶችን  ከጥቃት መከላለከል የሚል ነበር፡፡እኤአ በ2007 የዘመን ቀመር በማሊ በተከሰተው ወታደራዊ መፈንቅለ መንግስት በቀጠናው ላይ ለአሸባሪው ቡድን መፈጠር ምክንያት እንደሆነ ነው የሚነገርለት፡፡በማሊ እና በቡርኪና ፋሶ ውስጥ በሚፈጠሩ በማንኛውም ጉዳይ ላይ ጣልቃ በመግባት የሚትታወቀው ፈረንሳይ ደግሞ በድብቅ አጀንዳ ስትዋጋ የነበረ ሲሆን አሁን ደግሞ በአይን የሚታይ ለውጥ ለማምጣት መዘጋጀቷን የፈርንሳዩ ፕሬዝዳንት ኢማኑኤል ማክሮን ተናግረዋል፡፡አሸባሪው ቡድን በቀጠናው ላይ በሚያደርስው ጥቃት ኃላፊነቱን ሲወስድ አሜሪካ እና ሳውድ አረቢያን ጨምሮ በርካታ ሀገሮች ብድኑን በአሸባሪ ቡድን መዝግብ ሥር አስፍረዋል፡፡ቡድኑ አልጄሪያን እና በአካባቢው ላይ ሚገኙ እንደነ ማሊ እና ቡርኪና ፋሶን ጨምሮ ያሉትን ሀገራት በመጠቀም አላማውን ለማሳካት መንግስታትን በመቃወም የተለያዩ ፀረ ሰው የሆኑ ጥቃቶችን መፈፀሙን አጠናክሮ ቀጥሎበታል፡፡አሁን የፈርሳንሳዩ ፕሬዝዳንት ኢማኑኤል ማክሮን ይፋ ባደረጉት መግለጫቸው የፈረንሳዩ ልዩ ኋይል በቀጠናው ላይ ለወራት የቆየ ልምምድ ማድረጉን አስታውቀዋል፡፡ በዚህም ወታደራዊው ኋይል ቅፅበታዊ ለውጥ እንደሚያመጣ ነው የገለፁት ፕሬዝዳንቱ፡፡ማክሮን  በፓሪሱ መግለጫቸው አሸባሪዉን ቡድን የሚዋጉ አምስቱ የሳራ አገራትን ማለትም ቡርኪና ፋሶ፣ ማሊ፣ ኒጄር፣ ሙሪታኒያ፣ እና ቻድን አስፈላጊዉን ድጋፍ እንደሚያደርጉላቸው ነው የገለፁት፡፡በሌላ በኩል ኢማኑኤል ማርኮን ይፋ ያደረጉትን ወታደራዊ እርምጃ ተከትሎ ሌላው የዓለም ክፍል ማርኮን በአፍሪካ ላይ ያላቸውን አቋም ነቅፈውታል፡፡ ምክንያቱም ደግሞ ፈረንሳይ ለአስር አመት ያክል አሸባሪዉን ቡድን ስትዋጋ በቀጠናው ላይ  ልማት እና ስን ምህዳራዊ ጥናት በሚል ሽፋን ተልዕኳቸዉን ሲፈፅሙ ቆይተው ዛሬ ላይ ይፋ ማድረጋቸዉን ተከትሎ ነው፡፡ማክሮን በአፍሪካ እና ፈረንሳይ ግንኙነት ላይ ጫና እያሳደሩ እንደሚገኙ ነው የተገለፀው፡፡በተለይም በማሊ እ.ኤ.አ በ2007 እና በ2012 ላይ በተካሄደው ወታደራዊ መፈንቅላ መንግስት ላይ ፈረንሳይ ጣልቃ መግባቷ ለአብነት የሚጠቀስ ነው፡፡ ፈረንሳይ ይህን ያደረገችው ደግሞ ከሁለተኛው የዓለም ጦርነት በኋላ በቅኝ ግዛት የያዛቻቻው በነበሩ ሀገራት የውስጥ ጉዳይ ላይ እስካሁን እጇን ሙሉ ለሙሉ ነፃ ባለማድረጓ ነው፡፡ፕሬዝዳንት ኢማኑኤል ማክሮን ወደ ሥልጣን ከመምጣታቸው ቀደም ብሎ በስልጣን ላይ የነበሩ ኒኮላስ ሳርኮዚም ተመሳሳይ ድርጊቶችን ሲፈፅሙ ቆይተዋል፡፡ፕሬዝዳንቱ አፍሪካን በተመለከተ አቋማቸውን ሲያሳውቁ የአፍሪካን ችግር በአፍሪካዊያን ቢሉም በማሊ በተካሄደው ወታደራዊ መፈንቅለ መንግስት ውስጥ ፈረንሳይ እጇን ማስገባቷ በቀጠናው ለአሸባሪው ቡድን መፈጠር በዋነኛ ምክንያትነት እየተጠቀሰ ይገኛል ፡፡የአፍሪካን ችግር ለመፍታት አፍሪካዊያን በቂ ከሆኑ የፈረንሳይ እጇን ማስገባት ለምን አስፈለገ ለሚለውና አሁን ማክሮን በሰሃራ ምድር ለማጥፋት ለተዘጋጁት አሸባሪው ቡድን መግለጫቸው ቀልድ ነው ወይስ ቁምነገር ነው በሚል ጥያቄ አስነስቶባቸዋል፡፡ ( ምንጭ: ፍራንስ 24)  